Hierdie werk deur een van Suid-Afrika se veelsydigste privaatregsgeleerdes verskyn presies tien jaar na die publikasie van die eerste uitgawe daarvan. Die outeur het met die grootste sorg te werk gegaan om sy oorspronklike teks uit te brei, asook om die ontwikkelinge hier te lande en in die vreemde regstelsels waarna hy verwys oor die afgelope dekade by te werk. Die oorspronklike 379 bladsye teks het met 228 bladsye tot 607 bladsye aangegroei, wat ’n merkwaardige inhoudstoename van 60% verteenwoordig.